Sötétjelleg

A **sötétjelleg** a polárjelleg oszlopába tartozó páros jelleg, ellentéte és párja a fényjelleg. A sötétjelleg fizikai kivetülése az árnyékjelleg.

Ez a jelleg lehetővé teszi, hogy a felhasználója egyrészt kifejleszthessen új jellegtechnikákat, ugyanis nagyon sok technikához szükség van erre a jellegre, illetve ún. *korrupciós jellegnek* is felhasználható. Másrészt, ha a felhasználó mesteri szintre fejlesztette a sötétjellegét, képes manifesztálni annak energiáit. Fontos, hogy ez **nem** kivetítés, mint az árnyékjelleg esetében, hanem manifesztálás.

## Típusok

A sötétjellegnek két fajta típusa van, egyrészt a korrupciós felhasználása, másrészt a manifesztációs felhasználása. A két típust külön-külön érdemes elemezni.

### Korrupciós képességek

Ez a felhasználási mód egyértelműen a *gyengébb* felhasználási módja ennek a jellegtechnikának. A sötétjelleg alapjában véve az emberben lappangó sötétséget használja fel a támadásokhoz. A korrupciós felhasználási módnál ez a belső sötétség nem ölt fizikai alakot, sem a testen belül, sem a testen kívül. Viszont hatással van a többi, szintén szellemi energiára, a többi jellegtechnikára. A sötétjelleg ekkor erőszakosan keveredik a többi jelleg energiáival, úgymond *megmérgezve*, korrupálva azokat.

Amikor a sötétjelleg csak kis mértékben keveredik, mert a felhasználója erőszakosan visszafojtja azt, akkor csak részben képes hatni a másik energiára, kissé megváltoztatva annak működését. Ezt nevezzük *variánsoknak*, mikor az adott jelleg megőrzi a rá jellemző vonásokat.

Ha azonban a felhasználó csak kicsit, vagy nem fogja vissza a sötétjelleget, akkor az (általában) fele-fele arányban keveredik, ezáltal új jellegtechnika jön létre. Fontos tudnunk, hogy a sötétjelleg azonban nem minden jelleggel *kompatibilis*, egyesekkel nem képes keveredni. A sötétjelleg képes keveredni a tűzjelleggel, így jön létre a mágiajelleg, a levegőjelleggel, így jön létre a vákuumjelleg és a vízjelleggel, így jön létre az acid, avagy a savjelleg. Azt is fontos tudnunk, hogy ez a jelleg nagyon agresszív, így használójának nagy tapasztaltra van szüksége a használatához.

A sötétjelleg még egy hátulütője, hogy bár igen erőteljes, nagyon veszélyes. Szinte lehetetlen megtanulni a sötétjelleget, ha nincs mellette egy kiegyensúlyozó energia, a sötétjelleg párja, vagyis a fényjelleg. Természetesen nem kötelező, vagy elengedhetetlen, de a tapasztalatlan vagy ügyetlen emberek érzelemvilágát könnyedén felőrölheti a sötétjelleg komor lelki sötétsége.

### Manifesztációs képességek

A sötétjelleg nehezebb felhasználási módja a belül, a lélekben lappangó sötét energia manifesztálása a fizikai világban. Ez már jóval nehezebb, mint a technika korrupciós felhasználása. A materializálódott sötét energia igen veszélyes mind az áldozatokra nézve, mind a használóra nézve.

A manifesztálódott sötét energia leginkább sűrű, lassan folyó, félig szilárd, félig folyékony, nem nedvesítő, fekete cseppekre emlékeztet. Ez a folyadék képes bizonyos fokig változtatni a sűrűségét és a halmazállapotát, képes kemény, repeszszerű szilánkokká is alakulni. Ezt a folyadékot teljes mértékben a felhasználó irányítja, illetve erre a folyadékra sok esetben nem hatnak a fizikai világ törvényei, így például képes lebegni, szétszóródni majd újra egyesülni, anyagokon átszivárogni, stb...

Ez a manifesztálódott sötét energia rendkívül veszélyes. Már egy cseppje is elég ahhoz, hogy megingassa az ellenfelét. A bőrre kerülve a fekete folyadék pillanatokon belül felszívódik, de nem a testre, hanem a pszichére hat. Az áldozatok agyát ilyenkor elönti a negatív gondolatok tömkelegege, a reménytelenség és a depresszív bánat, emiatt nem képes a harcra figyelni, tehát vesztett. Ráadásul mivel nem a fizikai valóra hat, igen hatásos fegyver asztrális kivetülések, szellemek, anyagtalan lények ellen.

Ha nagyobb mennyiségű ilyen anyag képes érintkezni az áldozattal, akkor akár maradandó lelki traumát okozhat annak. Fontos azt is kijelentenünk, hogy a sötétjelleg az áldozat érzelmeire és lelkivilágára hat, szóval nem tekinthető azonosnak az elmejelleggel.

Azonban mint előbb leírtam, a sötétjelleg nemcsak az áldozatra, hanem a felhasználójára is igen veszélyes. Mikor a felhasználó feloldja a technikát, akkor a fizikai világban materializálódott, és az itt megerősödő sötétség ismét visszakerül a saját elméjébe, ezáltal igen erős lelki megterhelés éri. Ha nem képes leküzdeni a negatív érzelmeit, akkor a felhasználó is elszenvedi azokat a hatásokat, amiket az áldozatára mérhet. Illetve tekintettel a leküzdendő mennyiségre, ez szinte mindig maradandó lelki károsodással járhat, még rosszabb esetben a felhasználó megőrül. Ezért is **nélkülözhetetlen** a sötétjelleg ilyen magas szintű felhasználásához a fényjelleg.

Azonban a képzett ellenfelek képesek valamelyest ellenállni a sötétjellegű támadásoknak. Ha két sötétjellegű jellegtechnikát használó ellenfél ütközik meg, akkor a támadások jóval redukáltabbak és gyengébbek az ellenfél ellen, lévén gyakorlottabb a sötét gondolatok elleni ellenállásban.

Illetve ennek a jellegtechnikának a hatásfokát nagyban befolyásolja a felhasználó lelki (és testi) állapota is. Ha a felhasználó gyengébb, lelkileg instabil vagy bizonytalan, a technika hatása is jóval gyengébb.

## Ismert felhasználók

Az itt felsorolt felhasználók csakis a manifesztációs szintű sötétjelleget használják. Azok, akik csak korrupciós szinten használják a jellegtechnikát, azok nem találhatóak itt.

* Oktay - A Fekete Bástyába tartozó Oktay igen fejlett szinten műveli a sötétjelleget, messze földön rettegett harcos.
* sötétpusztaiak - Sötétpuszta lakói közt tradíciónak számít a jellegtechnika manifesztációs típusának a tanulása, Oktay is innen származik.

1. ↑ Igaz, a sötétjelleg ebben az esetben helyettesíthető a fényjelleggel is...
2. ↑ A polárjelleg oszlopára ez a típusú kettősség igen jellemző.